**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊА УВЕРЕЊА О ПРОДУЖЕЊУ УПИСА ДИЈЕТЕТСКОГ ПРОИЗВОДА У БАЗУ ПОДАТАКА**

|  |  |
| --- | --- |
| **Назив административног поступка** | Уверење о продужењу уписа дијететског производа у базу података |
| **Шифра поступка** | 04.00.0039 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | * Закон о безбедности хране („Службени гласник РС”, бр. 41/09 и 17/19) * Правилник о здравственој исправности дијететских производа („Службени гласник РС”, бр. 45/2010-107, 27/2011, 50/2012, 21/2015, 75/2015, 7/2017 и 103/18) |
| **Прописи које треба променити /донети/укинути да би се спровеле препоруке** | 1. Правилник о здравственој исправности дијететских производа: („Службени гласник РС”, бр. 45/2010-107, 27/2011, 50/2012, 21/2015, 75/2015, 7/2017 и 103/18) |
| **Рок за спровођење препорука** | Други квартал 2021. |
| 1. **КРАТАК ОПИС ПРОБЛЕМА** | |
| Образац захтева којим се покреће предметни поступак је објављен Правилником о здравственој исправности дијететских производа као његов прилог. У обрасцу је предвиђено место за печат. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  Анализом административног поступка утврђено је да се од подносиоца захтева траже изјаве субјекта у пословању храном да производ испуњава захтеве важећих прописа у Републици Србији, као и изјава субјекта у пословању храном о истоветним условима производње у смислу захтева дефинисаних у члану 26. став 2. тач. 4)-7) Правилника о здравственој исправности дијететских производа. Ове изјаве се достављају као посебни документи.  Препорука је да се пропише образац који би донео лакше и прегледније поступање за службеника, и једноставније подношење захтева за подносиоца и у који би била инкорпорирана изјаве субјекта у пословању храном да производ испуњава захтеве важећих прописа у Републици Србији, као и изјава субјекта у пословању храном о истоветним условима производње у смислу захтева дефинисаних у члану 26. став 2. тач. 4)-7) Правилника о здравственој исправности дијететских производа.  Чланом 22 Правилника о здравственој исправности дијететских производа: („Службени гласник РС”, бр. 45/2010-107, 27/2011, 50/2012, 21/2015, 75/2015, 7/2017 и 103/18) је прописано да подносилац захтева доставља документацију коју је већ доставио приликом иницијалног поступка Уписа дијететског производа у базу података. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | *Престанак употребе печата* |  | **Х** |  | | *Инкорпорација изјава у образац захтева* |  | **Х** |  | | *Унапређење обрасца захтева* |  | **Х** |  | | *Елимицаија непотребне документације* | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Престанак употребе печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  ***За примену ове препоруке није потребна измена прописа.***  **3.2. Инкорпорација изјава у образац захтева**  Препорука је да се изјаве субјекта у пословању храном да производ испуњава захтеве важећих прописа у Републици Србији, као и изјава субјекта у пословању храном о истоветним условима производње у смислу захтева дефинисаних у члану 26. став 2. тач. 4)-7) Правилника о здравственој исправности дијететских производа инкорпорирају у образац захтева. На овај начин ће се смањити број докумената и смањити непотребна сложеност поступка.  ***За примену ове препоруке није потребна измена прописа.***  **3.3. Унапређење обрасца захтева**  Предлаже се увођење обрасца за подношење захтева, који ће садржати стандардне елементе обрасца захтева, који укључују:   * + Грб и податке о надлежном органу (Назив РС, Назив органа, Назив организационе јединице, бр. телефона и електронска адреса организационе јединице која спроводи административни поступак)   + Шифру поступка   + Назив административног поступка   + Места за унос информација о подносиоцу захтева (Име и презиме, Адреса, Контакт телефон, Матични број, Адреса електронске поште)   + Места за унос специфичних информација за конкретан поступак, укључујући: изјаву произвођача да дијететски производ не садржи генетички модификоване микроорганизаме (ГМО) и сировине ризичне од спонгиформне енцефалопатије говеда и других трансмисивних спонгиформних енцефалопатија (БСЕ/ТСЕ   број решења о упису у регистар произвођача;  изјава да су копије достављене документације веродостојне оригиналу   * + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Информације о финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   + Информације о року за решавање уредног предмета (број дана)   + Изјава субјекта у пословању храном да производ испуњава захтеве важећих прописа у Републици Србији   + Изјава субјекта у пословању храном о истоветним условима производње   + Изјаву подносиоца захтева о прибављању података службеним путем: „Сагласан/на сам да орган за потребе поступка може да изврши увид, прибави и обради личне податке о чињеницама о којима се води службена евиденција, а који су неопходни у поступку одлучивања (сходно члану 103. став 3. ЗОУП-а).“   + Место за унос података о месту и датуму подношења захтева   + Место за потпис подносиоца захтева   ***За ову препоруку није потребна нзмена прописа.***  **3.4. Елимицаија непотребне документације**  У поступку одлучивања о захтеву за издавање Уверења о продужењу уписа дијететског производа у базу података од подносиоца се захтева да достави документа која нису од значаја за одлучивање. Ту документацију привредни субјект је већ доставио приликом иницијалног уписа у базу, а реч је о подацима који су остали непромењени. У сваком случају ако дође до промене Правилником о здравственој исправности дијететских производа: („Службени гласник РС”, број 45/2010-107, 27/2011, 50/2012, 21/2015, 75/2015, 7/2017, 103/18) прописано је да је привредни субјект у случају промене основних података, промене у саставу производа или промене назива производа, облик производа, а који не утичу на карактеристике и категоризацију производа, уз захтев за измену уверења у обавези да достави одговарајућу документацију надлежном министарству. У ту сврху постоје два одвојена административна поступка која се тичу измена. Препорука је да се одређена документа елиминишу. Реч је о следећој документацији:  1) стручно мишљење и категоризацију Фармацеутског факултета Универзитета у Београду или Фармацеутског факултета Нови Сад Универзитета Привредна академија у Новом Саду;  4) фотокопију уписа у Регистар Агенције за привредне регистре Србије или фотокопију последње промене у Агенцији за привредне регистре Србије;  5) податке о увознику и/или произвођачу (пун назив привредног субјекта, име и презиме одговорног и контакт лица, адреса: место, улица и број, телефон, факс, e-mail, интернет адреса); | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ ПРАВИЛНИКА О ИЗМЕНИ ПРАВИЛНИКА О ЗДРАВСТВЕНОЈ ИСПРАВНОСТИ ДИЈЕТЕТСКИХ ПРОИЗВОДА**  Члан 1.  У Правилнику о здравственој исправности дијететских производа: („Службени гласник РС”, бр. 45/2010-107, 27/2011, 50/2012, 21/2015, 75/2015, 7/2017 и 103/18) у члану 22. став 2. тачка 9. мења се и гласи:  “доказ о уплати трошкова поступка уписа дијететског производа у базу података министарства;”  У ставу 7. тачка 1. брише се.  Досадашња тачка 2. постаје тачка 1.  Досадашња тачка 3. постаје тачка 2.  Досадашња тачка 4. постаје тачка 3. мења се и гласи:  “прилог из става 2. тач. 9) овог члана.”  Члан 2.  Овај правилник ступа на снагу осмог дана од дана објављивања у „Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О ЗДРАВСТВЕНОЈ ИСПРАВНОСТИ ДИЈЕТЕТСКИХ ПРОИЗВОДА КОЈЕ СЕ МЕЊАЈУ**  **Члан 22**  Субјекат у пословању храном пре увоза, односно стављања у промет дијететског производа на територију Републике Србије подноси захтев за упис дијететског производа у базу података коју води Министарство (у даљем тексту: база података).  Субјекат у пословању храном уз захтев за упис дијететског производа у базу података у обавези је да достави следећу документацију:  1) стручно мишљење и категоризацију Фармацеутског факултета Универзитета у Београду или Фармацеутског факултета Нови Сад Универзитета Привредна академија у Новом Саду.  2) текст декларације одобрен од стране Фармацеутског факултета Универзитета у Београду или Фармацеутског факултета Нови Сад Универзитета Привредна академија у Новом Саду.  3) стручно мишљење и аналитички извештај здравствене установе о здравственој исправности дијететског производа (Институт за јавно здравље Србије "Др Милан Јовановић Батут", Институт за јавно здравље Војводине, Институт за јавно здравље Ниш, Институт за јавно здравље Крагујевац, Градски завод за јавно здравље Београд или Институт за хигијену Војномедицинске академије у Београду);  4) сертификат надлежног органа да је дијететски производ произведен у складу са принципима анализе опасности и критичних контролних тачака (ХАЦЦП) и/или добре произвођачке праксе (ГМП) и добре хигијенске праксе (ГХП);  5) за производе из увоза потврду надлежног државног органа да се дијететски производ налази у промету у земљи произвођача или да се налази у промету у земљи чланици ЕУ;  6) изјаву произвођача да дијететски производ не садржи генетички модификоване микроорганизаме (ГМО) и сировине ризичне од спонгиформне енцефалопатије говеда и других трансмисивних спонгиформних енцефалопатија (БСЕ/ТСЕ);  7) фотокопију решења, односно записника санитарног инспектора о испуњености општих и посебних санитарно-хигијенских услова за производњу дијететских производа и записник санитарног инспектора да је дијететски производ произведен у складу са принципима анализе опасности и критичних контролних тачака (ХАЦЦП), за произвођаче у Републици Србији (за произвођаче у Републици Србији);  8) фотокопију уписа у Регистар Агенције за привредне регистре Србије или фотокопију последње промене у Агенцији за привредне регистре Србије;  ~~9) фотокопију уплатнице као доказ за покривање трошкова поступка уписа дијететског производа у базу података Министарства~~;  9) ДОКАЗ О УПЛАТИ ТРОШКОВА ПОСТУПКА УПИСА ДИЈЕТЕТСКОГ ПРОИЗВОДА У БАЗУ ПОДАТАКА МИНИСТАРСТВА;  10) податке о увознику и/или произвођачу (пун назив привредног субјекта, име и презиме одговорног и контакт лица, адреса: место, улица и број, телефон, факс, е-маил, интернет адреса);  11) изјаву да су копије документације из тач. 1) до 9) овог члана веродостојне оригиналу.  Подносилац захтева за упис дијететског производа у базу података, документацију из става 2. овог члана доставља у виду оверене фотокопије оригинала, а доказе из тачке 4), 5) и 6) овога члана и на српском језику (превод на српски језик од стране овлашћеног судског преводиоца).  Образац захтева за упис дијететског производа у базу података коју води Министарство дат је у Прилогу бр. 29 који је одштампан уз овај правилник и чини његов саставни део.  Ако субјекат у пословању храном врши промену основних података (пословно име, седиште, ПИБ, шифра делатности, податке о огранку или други податак битан за обављање делатности) о било ком привредном субјекту у ланцу снабдевања (произвођач, увозник, дистрибутер), или додаје нове субјекте у пословању храном који ће вршити промет производа, уз захтев за измену уверења, доставља прилоге из става 2. тач. 2)-4) и тач. 8)-11) овог члана, копију уверења о упису дијететског производа у базу података Министарства здравља и писмену изјаву носиоца уписа у базу података да је сагласан са уписом субјекта у пословању храном који ће вршити промет истог дијететског производа.  Ако субјекат у пословању храном врши промене у саставу производа или промене назива производа, облик производа, а који не утичу на карактеристике и категоризацију производа, уз захтев за измену уверења, доставља копију уверења о упису дијететског производа у базу података и прилоге из става 2. тачка 2) и тач. 8)-11) овог члана.  Ако субјекат у пословању храном врши продужење уписа дијететског производа, захтев подноси најраније 60 дана пре истека рока уверења о упису дијететског производа у базу података, а најкасније даном истека рока уписа. Субјекат у пословању храном уз захтев за продужење уписа дијететског производа у базу података за наредних пет година, доставља:  ~~1) копију уверења о упису дијететског производа у базу података Министарства здравља,~~  2) изјаву субјекта у пословању храном да производ испуњава захтеве важећих прописа Републици Србији,  3) изјаву субјекта у пословању храном о истоветним условима производње у смислу захтева дефинисаних у ставу 2. овог члана тач. 4)-7),  ~~4) прилоге из става 2. тач. 1)-3) и тач. 8)-11) овог члана.~~  4) ПРИЛОГ ИЗ СТАВА 2. ТАЧ. 2), 3) И 8) ДО 11) ОВОГ ЧЛАНА | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директан трошак спровођења овог поступка за привредне субјекте на годишњем нивоу износио је 749.775,86 РСД, што је еквивалентно износу од 6.164,81 ЕУР по средњем курсу Народне банке Србије за 2017. годину и представља укупан административни трошак привреде на годишњем нивоу за спровођење овог поступка.  Усвајање и примена препорука, односно поједностављење поступка ће донети привредним субјектима годишње директне уштеде од 171.794,04 РСД или 1.412,53 ЕУР. | |