**ПОЈЕДНОСТАВЉЕЊЕ ПОСТУПКА ИЗДАВАЊА СЕРТИФИКАТА О СЛОБОДНОМ ПРОМЕТУ ЗА ХРАНУ КОЈА СЕ ИЗВОЗИ**

|  |  |
| --- | --- |
| **Назив административног поступка** | Сертификат о слободном промету за храну која се извози |
| **Шифра поступка** | 04.00.0044 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | * Закон о безбедности хране („Сл. гласник РС“, бр. 41/2009) |
| **Прописи које треба променити /донети/укинути да би се спровеле препоруке** | 1. Правилник о начину и поступку издавања међународне потврде (сертификата) о безбедности хране која се извози, изгледу обрасца међународне потврде, као и евиденцији о издатим потврдама („Службени гласник РС” број 49/19) 2. Доношење нове Инструкције у вези увоза и извоза хране |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Надлежни орган не прибавља податке по службеној дужности у складу са Законом о општем управном поступку, веће се од подносиоца захтева неоправдано тражи да достави документацију.  Захтев се подноси лично или поштом на обрасцу који не садржи све елементе који су неопходни, што може довести до учесталих неуредних захтева, повећања трошкова и неефикасног спровођења поступка.  Не води се регистар/евиденција издатих аката у електронском облику. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности у складу са ЗОУП** | **Х** |  | **2** | | **Документација** |  | | | | *Промена форме документа* | **Х** |  | **2** | | **Образац административног захтева** |  | | | | *Унапређење постојећег обрасца* | **Х** |  | **2, 1** | | **Електронско спровођење поступка** | | | | | *Електронско подношење захтева* *по успостављању електронске писарнице* | **Х** | **Х** | **2** | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности** **у складу са ЗОУП**   Предлаже се елиминација подношења документа од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибавити потребне податке од надлежног органа – „власника“ потребних података.  Предлаже се елиминација следећих докумената:   * Документ 1: Решење агенције за привредне регистре: прибављање података по службеној дужности је потребно спровести увидом у Регистар привредних субјеката на званичној интернет страници АПРа. * Документ 3: Уверење о упису дијететског производа у базу података Министарства здравља: Прибављање доказа о упису дијететског производа у базу података по службеној дужности је потребно спровести увидом у базу података дијететских производа Министарства здравља.   Потребно је припремити електронску евиденцију која ће садржати све дијететске производе. **За примену ове препоруке потребна је измена Правилника о начину и поступку издавања међународне потврде (сертификата) о безбедности хране која се извози, изгледу обрасца међународне потврде, као и евиденцији о издатим потврдама („Службени гласник РС” брoj 49/19). До измене прописа, договорено је са органом доношење Инструкција у вези увоза и извоза хране као прелазно решење**   * 1. **Промена форме документа - Доказ о уплати републичке административне таксе**   Предлаже се промена форме за Документ 2 и Документ 7, у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  **За примену ове препоруке потребно је доношење нових Инструкција у вези увоза и извоза хране.**  **3.3 Унапређење постојећег обрасца захтева**  Захтев се подноси на обрасцу који је припремила организациона јединица. Предлаже се унапређење постојећег обрасца, који ће садржати следеће:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Пословно име/Назив, Седиште, Контакт телефон, Име и презиме одговорног лица, Матични број, ПИБ, Адреса електронске поште)   + Места за унос специфичних информација за конкретан поступак, укључујући и информације, потребне за прибављање података по службеној дужности када је то случај (име и презиме и ЈМБГ одговорног лица за које се проверава осуђиваност из казнене евиденције уз изјаву о заштити података)   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем:   „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).  1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева   Уз образац захтева стоји и писмена информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке потребна је измена Правилника о начину и поступку издавања међународне потврде (сертификата) о безбедности хране која се извози, изгледу обрасца међународне потврде, као и евиденцији о издатим потврдама („Службени гласник РС” брoj 49/19). До измене прописа, договорено је са органом доношење Инструкција у вези увоза и извоза хране као прелазно решење.**   * 1. **Електронско подношење захтева (када се стекну услови за примену препоруке)** **по успостављању електронске писарнице**   Захтев се подноси лично или поштом. Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште (мејла) Министарства здравља када се стекну услови за примену препоруке. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке потребно је доношење нових Инструкција у вези увоза и извоза хране.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 61.469,47 РСД. Усвајање и примена препорука ће донети привредним субјектима годишње директне уштеде од 12.122,16 РСД или 99,67 ЕУР. Ове уштеде износе 19,72% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, поједностављењу поступка за привредне субјекте и смањењу документације. | |