**ПОЈЕДНОСТАВЉЕЊЕ ПОСТУПКА ОДОБРЕЊА УВОЗА УЗОРАКА ПРЕДМЕТА ОПШТЕ УПОТРЕБЕ РАДИ ЛАБОРАТОРИЈСКОГ ИСПИТИВАЊА**

|  |  |
| --- | --- |
| **Назив административног поступка** | Одобрење увоза узорака предмета опште употребе ради лабораторијског испитивања |
| **Шифра поступка** | 04.00.0035 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | Закон о здравственој исправности предмета опште употребе („Сл. гласник РС“ бр. 92/2011) |
| **Прописи које треба променити /донети/укинути да би се спровеле препоруке** | 1. Доношење новог правилника којим ће се ближе уредити начин, поступак и услови за увоз предмета опште употребе 2. Доношење нове Инструкције у вези увоза и извоза предмета опште употребе |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| У поступку увоза узорка предмета опште употребе није ближе прописан увоза узорака предмета опште употребе. Документација која се потражује од подносиоца захтева није утврђена прописом, већ се утврђује у складу са документацијом која се тражи приликом извоза истих предмета опште употребе.  Захтев се подноси на обрасцу, лично или поштом, који не садржи све елементе који су неопходни што може довести до учесталих неуредних захтева, повећања трошкова и неефикасног спровођења поступка.  Не постоји регистар/евиденција издатих аката у електронском облику.  Подносиоцу захтева се, поред републичке административне таксе за захтев и решење, наплаћује накнада која нема правни основ. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | | **УКОЛИКО ЈЕ ОДГОВОР ДА, КОЈИХ** | | **Да** | | **Не** | | **Документација** |  | | | | | *Утврђивање правног основа за документацију* | **Х** |  | | **1** | | *Промена форме документа* |  | **Х** | |  | | **Образац административног захтева** |  | | | | | *Унапређење постојећег обрасца захтева* |  | | **Х** |  | | **Финансијски издаци** |  | | | | | *Елиминација наплаћиване накнаде која нема правни основ* |  | | **Х** |  | | **Електронско спровођење поступка** | | | | | | *Електронско попуњавање и подношење захтева* *по успостављању електронске писарнице* |  | | **Х** |  | | |
| 1. **ОБРАЗЛОЖЕЊЕ** | |
| * 1. **Утврђивање правног основа за документацију**   Законом о здравственој исправности предмета опште употребе "Службени гласник РС", број 92/2011 године, су предвиђени услови које у погледу здравствене исправности морају да испуњавају предмети опште употребе, намењени за људску употребу који се производе у Републици Србији или се увозе или извозе ради стављања је да предмети опште употребе. Услови за увоз узорака предмета опште употребе нису утврђени. Подзаконски акт, којим би се ближе уредили услови које у погледу здравствене исправности морају испуњавати предмети опште употребе још увек није донет, иако је чланом 6. Закона предвиђено да ће Министар надлежан за послове здравља прописати услове у погледу здравствене исправности предмета опште употребе. Још увек се примењује Правилник о условима у погледу здравствене исправности предмета опште употребе који се могустављати у промет „Службени лист СФРЈ”, бр. 26/1983, 61/ 1984, 56/ 1986, 50/ 1989, 18/ 1991 који је донет на основу Закона о здравственој исправности животних намирница и предмета опште употребе (“Службени лист СФРЈ”, бр. 55/78 и 8/85), који је престао да важи, а чији је део одредби остао на снази до доношења нових подзаконских аката.  Поступак увоза предмета опште употребе делимично је уређен Законом, чланом 32, којим је предвиђено да субјект који је у пословању предметима опште употребе, мора да пре царињења поднесе писмени захтев министарству надлежном за послове здравља, ради утврђивања здравствене исправности. Такође, ставом 3. истог члана је предвиђено да министар надлежан за послове здравља прописује који докази се подносе уз захтев за службену контролу предмета опште употребе који се увозе. Поступак увоза узорака предмета опште намене није посебно уређен прописима. Како подзаконски акт није донет, запослени при споровођењу поступка, документацију утврђују применом принципа реципроцитета наводећи документа која се потражују од наших извозника за предмета опште употребе и провером испуњености услова које је Република Србија признала као истоветне њима или услова садржаних у потврђеним међународним споразумима. У осталом делу примењују се правила Закона о општем управном поступку.  Како би се заштитио јавни интерес и обезбедила правна сигурности и странкама олакшао поступак подношења захтева, препоручује се да се утврде услови и поступак издавања одобрења за увоз предмета опште употребе уреди доношењем подзаконског акта - правилника.  За спровођење овог административног поступка прописаће се рокови, начин подношења и решавања по захтеву. Поред захтева на прописаном обрасцу, предлаже се да се пропише следећа документација:   | Документ бр | Назив документа | | --- | --- | | Документ 1 | Царински документ (ЈЦИ или СД или друго), увидом у базу Управе царина | | Документ 2 | Товарни лист или фактура, у копији | | Документ 3 | Спецификација пошиљке предмета опште употребе који се увозе, у оригиналу | | Документ 4 | Изјава увозника о намени узорака (лабораторијско испитивање у овлашћеној лабораторији или испитивање тржишта), у оригиналу | | Документ 5 | Образац захтева, у оригиналу | | Документ 6 | Доказ о уплати републичке административне таксе за захтев по тарифном броју 1. и решење по тарифном броју 185.г, у копији или извод из пословне банке без печата као доказ | | Документ 7 | Овлашћење шпедитеру пред испекцијом у оригиналу |     **За примену ове препоруке потребна је припрема Правилника о начину, поступку и утврђивању услова за увоз предмета опште употребе, на основу Закона о предметима опште употребе, који је у припреми и треба да садржи правни основ за доношење посебних правилника за поједине врсте предмета опште употребе.**   * 1. **Промена форме документа - Доказ о уплати републичке административне таксе**   Предлаже се промена форме за Документ 3 и Документ 4, у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  **За примену ове препоруке, није потребна измена прописа.**   * 1. **Унапређење постојећег обрасца захтева**   Захтев се подноси на обрасцу који је припремила организациона јединица. Предлаже се унапређе постојећег обрасца, који ће садржати следеће:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифра административног поступка или назив обрасца може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Пословно име/Назив, Седиште, Контакт телефон, Име и презиме одговорног лица, Матични број, ПИБ, Адреса електронске поште)   + Места за унос специфичних информација за конкретан поступак, укључујући и информације, потребне за прибављање података по службеној дужности када је то случај   + Информације о потребној документацији: * Таксативно набројана сва потребна документа * Форма докумената (оригинал, копија, оверена копија, копија уз оригинал на увид), уколико се документација подноси у папиру * Издавалац документа * Специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.).   + Изјаву подносиоца захтева о прибављању података службеним путем:   „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).  1.ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева   + Место за потпис подносиоца захтева   Уз образац захтева стоји и писмена информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.**   * 1. **Елиминација наплаћиване накнаде која нема правни основ**   Подносиоцу захтева се, по наводима службеника, поред републичке административне таксе за захтев по тарифном броју 1 и таксе за решење по тарифном броју 185г, Закона о републичким адмиистративним таксама (“Службени гласник РС”, бр. 43/2003, 51/2003, 101/2005, 5/ 2009, 54/ 2009, 50/ 2011, 93/ 2012, 65/ 2013, 83/ 2015, 112/ 2015, 113/ 2017, 3/2018 и 50/2018), наплаћује и накнада која је предвиђена Наредбом о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе „Службени лист СРЈ”, бр. 9/ 1997, 24/ 1997, 20/ 1999.  Правни основ наведене накнаде је Закон о здравственој исправности животних намирница и предмета опште употребе (“Службени лист СФРЈ”, бр. 53/91 и “Службени лист СРЈ”, бр. 28/96), који је стављен ван снаге доношењем Закона о здравственој исправности предмета опште употребе („Службени гласник РС“ бр. 92/2011-19) и других прописа, на који начин је и Наредба стављена ван снаге. Поред изнетог, Законом није предвиђено наплаћивање посебне накнаде за покривање стварних трошкова поступка, чије је повређено правило да није дозвољена вишеструка наплата административне таксе и накнада, осим ако посебним прописом накнада ние дозвољена.  Препоручује се укидање наплате накнаде која нема правни основ.  **За ову препоруку није потребна измена прописа.**   * 1. **Електронско попуњавање и подношење захтева (када се стекну услови за примену препоруке)** **по успостављању електронске писарнице**   Захтев се подноси лично или поштом. Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште Министарства здравља када се стекну услови за примену препоруке. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.1. потребна је припрема Правилника о начину, поступку и утврђивању услова за увоз предмета опште употребе, на основу Законо о предметима опште употребе, који је у припреми и треба да садржи правни основ за доношење посебних правилника за поједине врсте предмета опште употребе. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.1. потребна је припрема Правилника о начину, поступку и утврђивању услова за увоз предмета опште употребе, на основу Законо о предметима опште употребе, који је у припреми и треба да садржи правни основ за доношење посебних правилника за поједине врсте предмета опште употребе. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 6.354.876,68 РСД. Усвајање и примена препорука ће донети привредним субјектима годишње директне уштеде од 2.021.372,40 РСД или 16.620,14 ЕУР. Ове уштеде износе 31,81% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |