**ПОЈЕДНОСТАВЉАЊЕ ПОСТУПКА ИЗДАВАЊА ДОЗВОЛЕ ЗА ПРОИЗВОДЊУ ПРЕКУРСОРА**

|  |  |
| --- | --- |
| **Назив административног поступка** | Дозвола за производњу прекусора |
| **Шифра поступка** | 04.00.0118 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | * Закон о супстанцама које се користе у недозвољеној производњи опојних дрога и психотропних супстанци („Сл. гласник РС“, бр. 107/2005) * Правилник о садржају захтева за добијање дозволе за производњу, односно промет прекурсора прве, друге или треће категорије („Сл. гласник РС“, бр. 21/2017, 44/2018- др. закон) * Правилник о посебним условима за производњу, односно промет прекурсора прве категорије („Сл. гласник РС“, бр. 21/2017) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Административни поступак се спроводи неефикасно, кршењем обавезе прикупљања података по службеној дужности.  Захтев се подноси лично или поштом, не постоји могућност електронског подношења захтева. Такође, не постоји регистар/евиденција о издатим актима у електронском облику. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Прибављање података по службеној дужности** **у складу са ЗОУП** |  | **Х** |  | | **Документација** |  | | | | *Промена форме документа* |  | **Х** |  | | **Електронско подношење захтева по успостављању електронске писарнице** |  | **Х** |  | | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности** **у складу са ЗОУП**   Предлаже се елиминација подношења документа од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибавити потребне податке од надлежног органа – „власника“ потребних података.   * **Документ 2 – Решење о регистрацији из АПР**   Овај документ се потражује од подносиоца захтева као доказ да подносилац захтева регистрован у складу са законом.  Подаци неопходни надлежном органу за одлучивање се могу прибавити по службеној дужности, увидом у Регистар привредних субјеката на званичној интернет страници АПРа.   * **Документ 3 – Решење за производњу лекова који садрже ефедрин, псеудоефедрин или норефедрин, односно лекова који садрже њихове соли ( уколико се тражи дозвола за њихову производњу**   Овај документ се потражује од подносиоца захтева у копији ради спровођење овог административног поступка.  Имајући у виду да је надлежни орган за одлучивање у овом поступку истовремено и надлежан за издавање горе наведене дозволе, потребно је да изврши увид у сопствене евиденције, те на тај начин провери податке потребне за одлучивање.   * **Документ 5 - Уговор о раду, са пуним радним временом на неодређено време, за одговорно лице за производњу прекурсора**   Овај документ доставља подносилац захтева, како би надлежни орган утврдио да је одговорно лице у радном односу код привредног субјекта.  Прибављање података по службеној дужности је потребно спровести путем информационог система еЗУП на порталу е-Управа, тако што ће се проверити радни статус одговорног лица, увидом у базу Централног регистра обавезног социјалног осигурања – ЦРОСО односно приступом матичним евиденцијама о корисницима права ПИО. Како би се ово омогућило, у обрасцу захтева је потребно затражити неопходне информације о лицима, за које је потребно утврдити ову чињеницу (име и презиме, ЈМБГ уз изјаву о заштити података)[[1]](#footnote-1).   * **Документ 6 – Потврда надлежног органа да правном лицу није изречена правоснажна пресуда за привредни преступ за дело из области опојних дрога и психотропних супстанци, односно прекурсора**   Овај документ се потражује од подносиоца захтева као доказ да подносилац захтева испуњава услове за добијање дозволе.  Подаци потребни надлежном органу за одлучивање се могу прибавити по службеној дужности, путем имејл кореспонденције са надлежним судом који поседује потребне податке. Предуслов за ову активност је поседовање е-налога електронске поште и електронског квалификованог сертификата овлашћеног службеног лица.  **За примену ове препоруке, није потребна измена прописа.**   * 1. **Промена форме документа**   Предлаже се промена форме докумената 11 доказа о уплати републичке административне таксе, из оригинала у извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке, валидан доказ о уплати таксе.  **За примену ове препоруке, није потребна измена прописа.**   * 1. **Електронско подношење захтева (када се стекну услови за примену препоруке) по успостављању електронске писарнице**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се омогућавање електронског подношења захтева.  Захтев се подноси лично или поштом. Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште (мејла) Министарства здравља када се стекну услови за примену препоруке. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети поједностављењу поступка за привредне субјекте и смањењу документације. | |

1. *Предуслов за прибављање података путем е-ЗУП-а је приступање овом информационом систему, у складу са Упутством о примени**Уредбе о прибављању и уступању података о чињеницама о којима се води службена евиденција (*[*http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/*](http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/)*).* [↑](#footnote-ref-1)