**ПОЈЕДНОСТАВЉЕЊЕ ПОСТУПКА ОДОБРЕЊА ЗА УВОЗ УЗОРАКА ХРАНЕ РАДИ ЛАБОРАТОРИЈСКОГ ИСПИТИВАЊА**

|  |  |
| --- | --- |
| **Назив административног поступка** | Одобрење за увоз узорака хране ради лабораторијског испитивања |
| **Шифра поступка** | 04.00.0034 |
| **Регулаторно тело**  **(надлежно за спровођење препоруке)** | Министарство здравља  Министарство пољопривреде, шумарства и водопривреде |
| **Правни оквир којим је уређен административни поступак** | 1. Закон о безбедности хране ("Сл. гласник РС", бр. 41/2009) 2. Наредба о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе ("Сл. гласник РС", бр. 9/97, 24/97, 20/99) |
| **Прописи које треба променити /донети/укинути да би се спровеле препоруке** | 1. Закон о безбедности хране ("Сл. гласник РС", бр. 41/2009)  2. Потребно је донети правилник којим ће се ближе уредити увоз хране и дијететских производа |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| У поступку увоза специјалне хране, као што су нпр. дијететски производи, није ближе прописан поступак увоза узорака дијететских производа, док се документација која се потражује од подносиоца захтева није утврђена прописом, већ се утврђује у складу са документацијом која се тражи приликом извоза специјалне хране.  Захтев се подноси на обрасцу лично или поштом који не садржи све елементе који су неопходни, што може довести до учесталих неуредних захтева, повећања трошкова и неефикасног спровођења поступка.  Не постоји регистар/евиденција издатих аката у електронском облику.  Подносиоцу захтева се, поред републичке административне таксе за захтев и решење, наплаћује накнада без правног основа. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Утврђивање правног основа за документацију* | **Х** |  | **1 и 2** | | *Промена форме документа* |  | **Х** |  | | **Образац административног захтева** |  | | | | *Унапређење постојећег обрасца* |  | **Х** |  | | **Финансијски издаци** |  | | | | *Елиминација наплаћиване накнаде без правог основа* |  | **Х** |  | | **Електронско споровођење поступка** | | | | | *Електронско попуњавање и подношење захтева* *по успостављању електронске писарнице* |  | **Х** |  | | |
| 1. **ОБРАЗЛОЖЕЊЕ** | |
| * 1. **Утврђивање правног основа за документацију**   Законом о безбедности хране „Сл. гласник РС“ број: 41/2009-77, главом VII. Опште обавезе при увозу и извозу хране и хране за животиње су уређена општа правила приликом увоза и извоза хране и хране за животиње, тако што је за проверу безбедности хране предвиђена примена међународних стандарда, смерница и препорука, уз истоветност мера, под условом да земља извозница објективно докаже да су научно засноване и да се њиховом применом обезбеђује одговарајући ниво заштите живота и здравља људи који се у Републици Србији захтева. Правилником о здравственој исправности дијететских производа („Сл. гласник РС“ број: 45/2010-107, 27/2011-47, 50/2012-49, 21/2015-22, 75/2015-22, 7/2017-36).  Поступак увоза дијететских производа, па тако и увоза узорака дијететских производа ради лабораторијског испитивања, што претходи упису у регистар дијететских производа и добијању одобрења за увоз, није детаљније уређен ни Законом ни подзаконским актима, тако да запослени при споровођењу поступка, применом међународних стандарда, смерница и препорука одређују која је документација потребна за одобрење увоза узорка дијететског производа ради лабораторијског испитивања. У осталом делу примењују се правила Закона о општем управном поступку.  Како би се заштитио јавни интерес и обезбедила правна сигурности и странкама олакшао поступак подношења захтева препоручује се да се поступак издавања одобрења за увоз дијететских производа и узорака уреди доношењем Правилника.  За спровођење овог административног поступка прописаће се рокови, начин подношења и решавања по захтеву. Поред захтева на прописаном обрасцу, предлаже се да се пропише следећа документација:  Документ 1 Царински документ (ЈЦИ, СД и друго), увидом у базу података Управе царина  Документ 2 Товарни лист или фактура, у копији  Документ 3 Спецификација пошиљке хране која се увози ради лабораторијског испитивања, у оригиналу  Документ 4 Изјава увозника о намени узорака (лабораторијско испитивање у овлашћеној лабораторији или испитивање тржишта), у оригиналу  Документ 5 Доказ о уплати републичке административне таксе за захтев по тарифном броју 1. и решење по тарифном броју 9, у копији или извод из пословне банке без печата као доказ за покривање трошкова решења  Документ 6 Овлашћење шпедитеру пред инспекцијом у оригиналу;  **За примену ове препоруке потребна је допуна Закона о безбедности хране и доношење новог правилника. (У Закону о безбедности хране је потребно прописати основ за доношење правилника од стране министарста здравља и министарстав пољопривреде)**   * 1. **Промена форма документа – Доказа о уплати таксе**   Предлаже се промена форме докумената – доказа о уплати републичке административне таксе у копију извода са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке, валидан доказ о уплати таксе.  **За примену ове препоруке, није потребна измена прописа.**   * 1. **Унапређење постојећег обрасца захтева**   Захтев се подноси на обрасцу који је самостално припремила организациона јединица. Предлаже се унапређење постојећег обрасца, који ће садржати следеће:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.**   * 1. **Елиминација наплаћиване накнаде која нема правни основ**   Подносиоцу захтева се, по наводима службеника, поред републичке административне таксе за захтев по тарифном броју 1 и таксе за решење по тарифном броју 185г, Закона о републичким административним таксама (“Службени гласник РС”, бр. 43/2003, 51/2003, 101/2005, 5/ 2009, 54/ 2009, 50/ 2011, 93/ 2012, 65/ 2013, 83/ 2015, 112/ 2015, 113/ 2017, 3/2018 и 50/2018), наплаћује и накнада која је предвиђена Наредбом о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе „Службени лист СРЈ”, бр. 9/ 1997, 24/ 1997, 20/ 1999.  Правни основ наведене накнаде је Закон о здравственој исправности животних намирница и предмета опште употребе (“Службени лист СФРЈ”, бр. 53/91 и “Службени лист СРЈ”, бр. 28/96), који је стављен ван снаге доношењем Закон о безбедности хране: 41/2009-77 и других прописа, на који начин је и Наредба стављена ван снаге. Поред изнетог, Законом није предвиђено наплаћивање посебне накнаде за покривање стварних трошкова поступка, чије је повређено правило да није дозвољена вишеструка наплата административне таксе и накнада, осим ако посебним прописом накнада није дозвољена.  Препоручује се укидање наплате накнаде која нема правни основ.  **За ову препоруку није потребна измена прописа**   * 1. **Електронско попуњавање и подношење захтева (када се стекну услови за примену препоруке)** **по успостављању електронске писарнице**   Захтев се подноси лично или поштом. Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште Министарства здравља када се стекну услови за примену препоруке. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНАМА ЗАКОНА О БЕЗБЕДНОСТИ ХРАНЕ**  **Члан 1.**  У Закону о безбедности хране („Службени гласник РС”, бр. 41/2009) у члану 26, додаје се нови став 6. који гласи:  „Министар односно министар надлежан за послове здравља ближе прописује услове за увоз дијететских производа, дечије хране и замене за мајчино млеко, хранe за особе на дијети за мршављење, хранe за посебне медицинске намене, хранe за особе интолерантне на глутен, замене соли за људску исхрану и соли за исхрану људи, додатакаa исхрани, дијететских суплемената, адитива, арома, ензимских препарата неживотињског порекла,помоћних средстава неживотињског порекла, нове хране, као и воде за пиће у оригиналној амбалажи (стона вода, минерална вода и изворска вода) и узорака хране ради лабораторијског испитивања.“.  **Члан 2.**  Овај закон ступа на снагу 8 дана од дана објављивања у Службеном Гласнику РС.“  За примену препоруке 3.1. „Утврђивање правног основа за документацију“, поред допуна Закона, потребно је и доношење новог правилника. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБЕ ЗАКОНА О БЕЗБЕДНОСТИ ХРАНЕ КОЈА СЕ ДОПУЊУЈЕ**  Услови за утврђивање безбедности  Члан 26.  Безбедност хране се утврђује на основу:  1) услова у свакој фази производње, прераде и промета хране, као и припреме и начина конзумирања хране од стране потрошача, у складу са њеном наменом;  2) информација које су доступне потрошачу, укључујући и податке на декларацији, а које се односе на спречавање специфичних штетних деловања појединих врста или категорија хране на здравље људи.  Штетност хране по здравље људи се утврђује на основу:  1) могућих непосредних или посредних, краткорочних или дугорочних штетних утицаја те хране по здравље потрошача, као и могућих утицаја на здравље будућих генерација;  2) могућих кумулативних токсичних деловања;  3) посебне здравствене осетљивости специфичне категорије потрошача када је храна намењена тој категорији потрошача.  Храна није погодна за исхрану људи, ако је та храна неприхватљива за употребу којој је намењена, због контаминације спољним или неким другим фактором, као и због труљења, кварења или распадања.  Министарство ближе уређује опште и посебне услове хигијене хране у било којој фази производње, прераде и промета; услове у погледу ветеринарског јавног здравства; супстанце са фармаколошким дејством или њихове метаболите, начин њихове употребе као и максимално дозвољене количине њихових остатака; мониторинг живих животиња, њихових производа ради утврђивања присуства остатака и утицаја на здравље животиња и људи, као и услове и начин поступања са споредним производима који настају у току поступка са храном.  Министар надлежан за послове здравља ближе уређује: здравствену исправност воде за пиће, природне минералне, природне изворске и стоне воде; здравствену исправност дијететских производа (додаци исхрани, храна за посебне прехрамбене потребе, храна за одојчад и малу децу, храна за посебне медицинске потребе и др.); здравствену исправност предмета и материјала који долазе у контакт са храном; прехрамбене адитиве, ароме, ензиме и помоћне материјале у процесу производње хране; мониторинг хране ради утврђивања присуства контаминената и утицаја на здравље; прехрамбене и здравствене изјаве које се наводе на декларацији хране.  МИНИСТАР ОДНОСНО МИНИСТАР НАДЛЕЖАН ЗА ПОСЛОВЕ ЗДРАВЉА БЛИЖЕ ПРОПИСУЈЕ УСЛОВЕ ЗА УВОЗ ДИЈЕТЕТСКИХ ПРОИЗВОДА, ДЕЧИЈЕ ХРАНЕ И ЗАМЕНЕ ЗА МАЈЧИНО МЛЕКО, ХРАНE ЗА ОСОБЕ НА ДИЈЕТИ ЗА МРШАВЉЕЊЕ, ХРАНE ЗА ПОСЕБНЕ МЕДИЦИНСКЕ НАМЕНЕ, ХРАНE ЗА ОСОБЕ ИНТОЛЕРАНТНЕ НА ГЛУТЕН, ЗАМЕНЕ СОЛИ ЗА ЉУДСКУ ИСХРАНУ И СОЛИ ЗА ИСХРАНУ ЉУДИ, ДОДАТАКАA ИСХРАНИ, ДИЈЕТЕТСКИХ СУПЛЕМЕНАТА, АДИТИВА, АРОМА, ЕНЗИМСКИХ ПРЕПАРАТА НЕЖИВОТИЊСКОГ ПОРЕКЛА,ПОМОЋНИХ СРЕДСТАВА НЕЖИВОТИЊСКОГ ПОРЕКЛА, НОВЕ ХРАНЕ, КАО И ВОДЕ ЗА ПИЋЕ У ОРИГИНАЛНОЈ АМБАЛАЖИ (СТОНА ВОДА, МИНЕРАЛНА ВОДА И ИЗВОРСКА ВОДА) И УЗОРАКА ХРАНЕ РАДИ ЛАБОРАТОРИЈСКОГ ИСПИТИВАЊА.  За примену препоруке 3.1. „Утврђивање правног основа за документацију“, поред допуна Закона, потребно је и доношење новог правилника | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 5.413.012,50 РСД. Усвајање и примена препорука ће донети привредним субјектима годишње директне уштеде од 1.721.782,28 РСД или 14.156,84 ЕУР. Ове уштеде износе 31,81% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |