**ПОЈЕДНОСТАВЉЕЊЕ ПОСТУПКА ИЗДАВАЊА САНИТАРНЕ САГЛАСНОСТИ НА ИДЕЈНИ ПРОЈЕКАТ ЗА ИЗГРАДЊУ/РЕКОНСТРУКЦИЈУ ОБЈЕКТА**

|  |  |
| --- | --- |
| **Назив административног поступка** | Санитарна сагласност на идејни пројекат за изградњу/ реконструкцију објекта |
| **Шифра поступка** | 04.00.0036 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | * Закон о санитарном надзору („Сл. гласник РС“, бр. 125/2004) * Правилник о доказима који се прилажу уз захтеви за издавање санитарне сагласности („Сл. гласник РС“, бр. 17/2006) |
| **Прописи које треба променити /донети/укинути да би се спровеле препоруке** | 1. Није потребна измена прописа |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Подаци се не прибављају по службеној дужности у складу са општим прописом.  Захтев се подноси у слободној форми, што може довести до учесталих неуредних захтева, повећања трошкова и неефикасног спровођења поступка. Такође, захтев се подноси надлежном органу лично или поштом, не постоји могућности електронског попуњава обрасца и подношења захтева.  Не постоји регистар/евиденција издатих аката у електронском облику. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање по службеној дужности** **у складу са ЗОУП** |  | **Х** |  | | **Документи** |  | | | | *Промена форме документа* |  | **Х** |  | | **Образац административног захтева** |  | | | | *Увођење обрасца захтева* |  | **Х** |  | | **Електронско спровођење поступка** | | | | | *Електронско попуњавање и подношење захтева* *по успостављању електронске писарнице* |  | **Х** |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности у складу са ЗОУП**   Предлаже се елиминација подношења доле наведених документа од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибавити потребне податке од надлежног органа – „власника“ потребних података.  Документа за које се предлаже елиминација услед прибављања података по службеној дужности су следећа:   * **Документ 1:** **Доказ о праву коришћења** (доказ о праву својине на грађевинском земљишту, или доказ о закупу грађевинског земљишта, или доказ о праву коришћења на неизграђеном грађевинском земљишту, или доказ о праву својине на објекту, или доказ о закупу објекта или дела објекта)   Прибављање одговарајућих података којима се доказују чињенице из документа 1, је могуће остварити путем информационог система еЗУП-а, на порталу е-Управе, увидом у базу Републичког геодетског завода.   * **Документ 2: Доказ о плану коришћења односно извод из урбанистичког плана**   Прибављање одговарајућих података/документа којима се доказују чињенице из докумета 2, је могуће остварити путем информационог система еЗУП, на порталу е-Управа коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у, са јединицом локалне самоуправе на чијој територији се налази објекат или део објекта који се реконструише или гради.   * **Документ 4: Доказ о промени намене стамбеног простора у пословни простор**   Прибављање одговарајућих података/документа којима се доказују чињенице из докумета 4, је могуће остварити путем информационог система еЗУП, на порталу е-Управа коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у, са јединицом локалне самоуправе на чијој територији се налази објекат или део објекта који се реконструише или гради.   * **Документ 5.: Решење о одређивању и одржавању зона и појасева санитарне заштите**   Прибављање одговарајућих података/документа који издаје Министарство здравља, а којим се доказују чињенице из докумета 2, је могуће остварити:   * електронском поштом запослених у Министарству здравља, * путем информационог система еЗУП, на порталу е-Управа коришћењем тзв. сервиса 15 еЗУП-а (платформа за кореспонденцију између органа) за прибављање оних података чији увид још увек није обезбеђен постојећим базама података у еЗУП-у,   Предуслов за прибављање података путем е-ЗУП-а је приступање овом информационом систему, у складу са Упутством о примени Уредбе о прибављању и уступању података о чињеницама о којима се води службена евиденција (<http://mduls.gov.rs/reforma-javne-uprave/reforma-upravnog-postupka/podrska-zaposlenima-u-koriscenju-ezup-a/>).  **За примену ове препоруке, није потребна измена прописа.**   * 1. **Промена форме документа - Доказ о уплати републичке административне таксе**   Предлаже се промена форме за Документ 6 и Документ 7, у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  **За примену ове препоруке, није потребна измена прописа.**   * 1. **Електронско попуњавање и подношење захтева (када се стекну услови за примену препоруке)** **по успостављању електронске писарнице**   Захтев се подноси лично или поштом. Законом о општем управном поступку („Сл.гласник“РС. бр. 18/2016), чл. 56, предвиђено је електронско општење између органа и странака, а чланом 39. Закона о електронској управи ("Службени гласник РС", број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  Препорука је да се до успостављања пуне функције електронског подношења захтева преко портала е Управе, омогући попуњавање и подношењe захтева електронским путем преко званичног налога електронске поште Министарства здравља. Захтев подносиоца мора бити потписан квалификованим електронским потписом.  Електронско попуњавање и подношења захтева допринело би привредном сектору уштеде у погледу времена и трошкова.  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 188.201,35 РСД. Усвајање и примена препорука ће донети привредним субјектима годишње директне уштеде од 25.722,26 РСД или 211,49 ЕУР. Ове уштеде износе 13,67% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, смањењу документације и поједностављењу поступка за привредне субјекте. | |