**ПОЈЕДНОСТАВЉЕЊЕ ПОСТУПКА ОВЕРЕ КЊИГЕ НАРКОТИКА/ КЊИГЕ ЕВИДЕНЦИЈЕ О ПРИЈЕМУ И ИЗДАВАЊУ ОПОЈНИХ ДРОГА**

|  |  |
| --- | --- |
| **Назив административног поступка** | Овера књиге наркотика/књиге евиденције о пријему и издавању опојних дрога |
| **Шифра поступка** | 04.00.0112 |
| **Регулаторно тело**  **(надлежно за спровођење препоруке)** | Министарство здравља |
| **Правни оквир којим је уређен административни поступак** | * Закон о психоактивним контролисаним супстанцама ("Службени гласник РС", бр. 99/2010, 57/2018) * Закон о здравственој документацији и евиденцијама у области здравства ("Службени гласник РС", бр. 123/2014, 106/2015 105/2017) |
| **Прописи које треба променити /донети/укинути да би се спровеле препоруке** | Нису потребне измене прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Неоправдано се ствара административно оптерећење за подносиоце захтева, достављењем документa, који се издаје у оквиру органа који спроводи поступак.  Захтев се подноси се подноси писано у слободној форми, стандардан образац не постоји, што може довести до неуредних захтева и неефикасног спровођења административног поступка. | |
| 1. **САЖЕТАК ПРЕПОРУКА** | |
|  | |
| |  |  |  |  |  |  | | --- | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | | **Да** | **Не** | | **Прибављање података по службеној дужности** |  | **X** |  | | | | **Документација** |  | | | | | | *Промена форме документа* |  | **Х** |  | | | | **Образац административног захтева** |  | | | | | | *Увођење обрасца захтева* |  | **X** |  | | | | **Регистар** |  | | | | | *Вођење регистра/евиденције* |  | **Х** | |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности** * **Документ 2 - Решење о испуњености услова за обављање здравствене делатности**   Подносилац, уз захтев доставља наведени документ у копији. Издавалац решења је Министарство здравља, здравствена инспекција.  Надлежни орган дужан је да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података.  Прибављање података по службеној дужности је могуће спровести електронским путем мејлом потписаним квалификованим електронским сертификатом или увидом у базу података о испуњености услова за обављање здравствене делатности Министарства здравља, физичким увидом у службену евиденцију или упитом организационој јединици која води службену евиденцију.  Имајућу у виду да је издавалац документа, орган који и спроводи поступак, као и да законом није прописано да се уз захтев доставља наведени документ, предлаже се његова елиминација.  **За примену ове препоруке, није потребна измена прописа.**   * 1. **Промена форме документа - Доказ о уплати републичке административне таксе**   Предлаже се промена форме за Документ 4, из оригинала/оверене копије у копију односно извод са пословног рачуна странке без печата банке, у складу са мишљењем Министарства финансија бр. 434-01-7/07-04 од 25.05.2009. године у коме се наводи да је извод са пословног рачуна странке без печата банке валидан доказ о уплати таксе.  **За примену ове препоруке, није потребна измена прописа.**   * 1. **Увођење обрасца захтева**   Захтев у оквиру овог поступка се подноси писано у слободној форми, стандардан образац не постоји. Ради стандардизације и ефикасног спровођења поступка предлаже се увођење обрасца захтева, који је садржати следеће:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   **За примену ове препоруке, није потребна измена прописа.**   * 1. **Вођење регистра/евиденције**   Предлаже се да Министарство здравља успостави и води евиденцију здравствених установа и приватних пракси, које воде књигу наркотика у отвореном, машински читљивом облику (база података). Истовремено, ова препорука ће омогућити примену члана 10. Закона о елекронском управи ("Службени гласник" РС, број 27/2018, којим се уводи обавеза органима да успостављају и воде регистре и евиденције у електронском облику**.**  **За примену ове препоруке није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 569.409,64 РСД. Усвајање и примена препорука ће донети привредним субјектима годишње директне уштеде од 84.739,19 РСД или 696,74 ЕУР. Ове уштеде износе 14,88% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, смањењу документације и поједностављењу поступка за привредне субјекте. | |